**קרב ג'באליה** היה קרב בין צה"ל לחמאס וארגוני הטרור הפלסטינים האחרים בעיר ג'באליה ובמרחב צפון רצועת עזה, שהחל ב-26 באוקטובר 2023 והסתיים ב-6 בינואר 2024 כחלק מהתמרון הקרקעי ברצועת עזה במלחמת חרבות ברזל. הקרב על ג'באליה התחלק למספר זירות קרב בצפון רצועת עזה.

צוות קרב של אוגדה 162 באל-עטאטרה

מהלך הלחימה לפני ההפוגה
-----------------------

### השבוע הראשון, תחילת הקרב: 26 באוקטובר – 1 בנובמבר

ב-26 באוקטובר כוח משולב של צה"ל בפיקוד חטיבת גבעתי שכלל לוחמי חי"ר על נמ"רים, טנקי מרכבה סימן 4מ ודחפורי D9 משוריינים ביצע פשיטה לילית ממוקדת בצפון רצועת עזה. במסגרת הפשיטה הכוחות ביצעו עבודות הנדסיות להכנת מרחב הלחימה, תקפו והשמידו מחבלים רבים ותשתיות טרור, בהן עמדות נ"ט של ארגוני הטרור.

ב-28 באוקטובר הפעילות הקרקעית של צה"ל ברצועת עזה הורחבה במהלך הלילה, ונמשכה גם בבוקר. הכוח הצבאי שנכנס קרקעית לרצועה, ולא באופן מלא, עדיין היה בשטח, ופעל במקביל לתקיפות של צה"ל מהאוויר ומהים. הכוחות הכינו את השטח לכניסה קרקעית גדולה. בתחילת הצהריים, לפי פרסומים פלסטיניים ובתקשורת הערבית, צה"ל היה בשכונות החיצוניות של צפון הרצועה ובפרוורי העיר עזה.

ב-29 באוקטובר לוחמי שריון במילואים שפעלו בסמוך למעבר ארז זיהו מספר מחבלים ששייכים לכוח הנוח'בה של חמאס שיצאו מפיר מנהרת טרור בשטח הרצועה, חיסלו ארבעה מחבלים ופצעו נוספים. במקביל, התחוללו קרבות נוספים בהם חוסלו מחבלים. בנוסף, תקפו כלי טיס בהכוונת לוחמי הקרקע שני מבני כינוס של חמאס והרגו מספר מחבלים.

ב-31 באוקטובר כוחות היבשה פעלו לנתק את צפון רצועת עזה מדרומה באמצעות תנועת כוחות מצפון מערב רצועת עזה לכיוון דרום, וממזרח לכיוון מערב בין העיר עזה לנוסייראת. בנוסף כוחות היבשה העמיקו את הכניסה לעומק הרצועה, במהלכה ניהלו קרבות עזים עם מחבלי חמאס וחיסלו עשרות מהם, בנוסף להשמדת עמדות נ"ט ומרגמות, ותפיסת אמצעי לחימה רבים. בקרבות נהרגו שני לוחמי סיירת גבעתי מפגיעת רקטת RPG במבנה בו שהו. בערב פרסם דובר צה"ל שמטוסי קרב, בהכוונה מודיעינית של שב"כ, חיסלו בסיכול ממוקד את מפקד גדוד מרכז ג'באליה בחמאס, אברהים ביארי, שהיה ממובילי מתקפת הטרור הרצחנית ב-7 באוקטובר. בסך הכל, בלחימה באותו יום הרגו כוחות צה"ל כ-300 מחבלים.

במהלך ליל 1 בנובמבר תקפו כוחות צה"ל והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס בג'באליה שבצפון רצועת עזה. במהלך הפעולה נהרגו 11 לוחמי גדוד צבר של חטיבת גבעתי מפגיעת רקטת RPG-7 שפגעה בנגמ"ש נמ"ר, שני לוחמי שריון נהרגו לאחר שהטנק שלהם עלה על מטען, ולוחם חטיבת הראל נהרג בקרב בצפון רצועת עזה. כמו כן, נהרג לוחם גדוד 101 של חטיבת הצנחנים במהלך חילופי אש בצפון הרצועה. בערב פורסם כי צה"ל והשב"כ הרגו באמצעות מטוס קרב את מחמד עצאר, ראש מערך הנ"ט של חמאס ברצועת עזה.

### השבוע השני: 2–8 בנובמבר

ב-2 בנובמבר כוחות חיל ההנדסה הקרבית פתחו במבצע הנדסי גדול בצפון רצועת עזה, במטרה לטהר את השטח שאליו נכנס צה"ל ולפוצץ את הפירים והמנהרות באזורים אלו. זה היה המבצע הגדול ביותר מסוג זה מאז החל התמרון הקרקעי ברצועה. לצד המבצע ההנדסי, נמשכו קרבות עזים בין כוחות צה"ל למחבלי חמאס, בהם נהרגו כ-130 מחבלים. בנוסף הושמדו תשתיות טרור לצד מתחמים צבאיים של חמאס, בסיוע תקיפות מהיבשה, האוויר והים. בנוסף במהלך הקרבות במרחב צפון הרצועה נהרגו 2 קצינים ולוחם שריון ולוחם צנחנים.

ב-3 בנובמבר גדוד 13 של חטיבת גולני נלחם והרג מחבלים רבים בצפון הרצועה. כוחות חי"ר, הנדסה ושריון בפיקודה של סיירת גבעתי השתלטו על מעוז צבאי של חמאס אשר שימש כמטה המודיעין המבצעי של הארגון במרחב ג'באליה. במהלך ההשתלטות איתרו לוחמי גבעתי מפות, נתוני סד"כ, מידע אישי על מחבלים, ואמצעי תקשורת של חמאס. בקרבות נהרגו מפקד פלוגה ושני לוחמי סיירת גבעתי ופרמדיק לוחם ביחידת שלדג.

ב-4 בנובמבר לכל אורך היום הכוחות המשיכו בלחימה בצפון הרצועה על מנת להתקדם לכיוון העיר עזה. הכוחות נתקלו במחבלי חמאס והרגו רבים מהם. במהלך אחד ההיתקלויות נהרג לוחם סיירת הנח"ל.

בליל 5 בנובמבר החל צה"ל בתקיפות מסיביות מהאוויר והיבשה שתוארו כ"תקיפות חסרות תקדים בעזה". במהלך הקרבות בפאתי ג'באליה נהרג לוחם שריון מגדוד 9 של חטיבה 401.

ב-7 בנובמבר צוות קרב חטיבתי של חטיבה 7 השתלט על מעוז צבאי של חמאס בצפון רצועת עזה. במוצב אותרו משגרי וטילי נ"ט, אמצעי לחימה מגוונים וחומריים מודיעיניים. בנוסף, בצהריים במסגרת הפעילות הקרקעית ברצועת עזה, הוביל צוות הקרב של חטיבת הצנחנים מבצע ממוקד בצפון רצועת עזה, במהלכו הושלמה ההשתלטות על המרחב בצפון הרצועה. במהלך המבצע חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים. הפיר הושמד על ידי הכוחות בסיוע חיל ההנדסה הקרבית. גדוד 202 בשיתוף עם כוחות שריון מצוות הקרב החטיבתי של חטיבה 7 מצאו פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשניקוב, RPG-7, מטעני כלימגור ועוד. אחר הצהריים פשטו לוחמי חטיבה 401 על בית ספר ששימש כבסיס לשיגורים ולפעילות טרור, הלוחמים הרגו מספר מחבלים ומצאו בורות שיגור רקטות ואמצעי חבלה רבים בשטח בית הספר. לדברי צה"ל, כל אלה מהווים עדות נוספת לשימוש הציני של ארגון הטרור חמאס במתקנים ובאוכלוסייה אזרחית כמגן אנושי לצורכי ארגון הטרור.

במהלך היום פתח צה"ל ציר הומניטרי שאפשר לתושבי צפון עזה להתפנות לחלקה הדרומי. הציר אובטח על ידי טנקים. פלסטינים רבים עברו דרך הציר כשהם נושאים דגלים לבנים. חמאס פתח לעברם באש במטרה למנוע מהם להתפנות. מחבלים ביצעו ירי לעבר כוחות צה"ל מבית החולים הקטרי במטרה שצה"ל יגיב באש ויפגע בבית החולים. בערב במהלך קרב בצפון רצועת עזה, נהרגו לוחם יחידת שלדג, וכן לוחם גדוד 931 של חטיבת הנח"ל.

### השבוע השלישי: 9–15 בנובמבר

ב-9 בנובמבר במהלך הלילה לאחר קרב של 10 שעות, לוחמי צוות הקרב של חטיבת הנח"ל המורכב מגדוד 931, סיירת נח"ל, טנקים מגדוד 198 של חטיבה 460, ולוחמי הנדסה וצמ"ה מגדוד 7107, השלימו מבצע השתלטות על מוצב 17, מעוז צבאי של ארגון הטרור חמאס במערב ג'באליה שבצפון הרצועה. במהלך ההשתלטות על המוצב הלוחמים ניהלו קרב מול מחבלים מארגוני הטרור חמאס וגא"פ ששהו במוצב, הן מעל פני הקרקע והן בתוואי תת-קרקעי במרחב. בקרב נהרגו כ-20 מחבלים ונהרג לוחם מגדוד 931. במוצב נחשף פיר מרכזי, שפוצץ בהמשך על ידי לוחמי יהל"ם.
באותו שבוע, גדוד 50 של הנח"ל עם טנקים מגדוד 532 של חטיבה 460 ודחפורי D9 השתלטו על מעוז חמאס בבית חאנון. לאחר קרב של כ5 שעות באור יום, הלוחמים חיסלו 20 מחבלים ללא אבדות לצה"ל, תפסו אמצעי לחימה רבים, חשפו פירי מנהרות טרור לרבות פיר שנמצא סמוך לגן ילדים ומוביל לתוואי תת-קרקעי נרחב. עוד במהלך ההשתלטות על המוצב לוחמי הנח"ל איתרו ואספו חומרים מבצעיים משמעותיים אודות התוכניות המבצעיות של האויב. במהלך פעילות מבצעית בצפון רצועת עזה נהרג חובש קרבי בגדוד 52, של חטיבה 401.

ב-10 בנובמבר במהלך הלילה כוחות צה"ל, בהכוונת אמ"ן, חיסלו מספר מחבלי נוח'בה של חמאס שהשתתפו בטבח הרצחני בעוטף עזה. בין המחבלים שנהרגו נמנים אחמד מוסא, מפקד פלוגת נוח'בה ועמר אלהנדי, מפקד מחלקה שהתבצרו במערב ג'באליה. בנוסף, נהרג בהכוונת שב"כ ואמ"ן ראש מערך הצליפה של ארגון הטרור חמאס בחטיבת הצפון, מוחמד כחלות. בלילה שבין שישי לשבת, תקפו כוחות זרוע הים מבנים המשמשים את ארגון הטרור חמאס כנגד כוחות צה"ל באזור צפון הרצועה. כמו כן, נתקפו מחסני אמל"ח בהם נמצא ציוד של הקומנדו הימי של חמאס. בהכוונת כוחות חי"ר בשטח הרצועה אשר זיהו מטרות צבאיות בתוך מבנים באזור מחנה שאטי, כוחות זרוע הים תקפו מבנים בשירות חמאס.

בבוקר יום שבת הודיע דובר צה"ל לתושבי עזה כי ציר צלאח א-דין יהיה בטוח למעבר הומניטרי מצפון לדרום בין השעות 09:00–16:00. בנוסף עוד הודיע דובר צה"ל כי ייפתח ציר נוסף למעבר הומניטרי – הכביש שנמצא לאורך החוף בעזה. כמו כן, במקביל לפתיחת הצירים צה"ל מסר כי תהיה הפוגה בלחימה בג'באליה בשעות 10:00–14:00 כדי לאפשר את פינוי התושבים. מתחילת הלחימה ועד סיום היום, התפנו 978 אלף בני אדם מצפון הרצועה. במהלך הקרבות נהרגו קצין וארבעה לוחמי מילואים מחטיבה 551 כתוצאה מפתח של פיר מנהרה ממולכד, שהתפוצץ עליהם. הפיר היה ממוקם בסמוך למסגד.

טנק מרכבה סימן 4מ באזור אל-עטאטרה
ב-14 בנובמבר צוות קרב חטיבתי של חטיבת הנח"ל וחטיבה 261 (בה"ד 1) פשטו על בסיס הכשרות של חמאס, בו איתרו פירי מנהרות, אמל"ח, וחומרי מודיעין. בנוסף כטמ"מ זיהה חוליית מחבלים שהטמינה מטענים בציר התנועה של כוחות צה"ל. הכלי עקב אחרי החולייה וחיסל אותה. במהלך הקרבות בצפון רצועת עזה, נהרגו קצין מגדוד שקד של חטיבת גבעתי, וקצין מגדוד 9217 של חטיבת הנגב. כמו כן, קצין מגדוד 82 של חטיבה 7, לוחם בגדוד שקד של חטיבת גבעתי, לוחם מגדוד 932 של חטיבת הנח"ל ומפקד בבית ספר להנדסה צבאית, נפצעו באורח קשה בקרבות.

### השבוע הרביעי: 16–22 בנובמבר

ב-16 בנובמבר כמו כן, במהלך פעילות מבצעית בצפון רצועת עזה נהרג סגן מפקד פלוגה בגדוד 202 בחטיבת הצנחנים. כמו כן, קצין מילואים מגדוד 9217 נפצע באורח קשה בפעילות בצפון הרצועה וכן לוחם צה"ל במילואים אשר נפצע קשה במהלך פעילות מבצעית בעוטף עזה. לוחם מילואים נוסף נפצע קשה מירי נ"ט במהלך פשיטה, בגזרת כיסופים וסמוך לח'אן יונס. היה מדובר בפשיטות שהתבצעו מול מרכז ודרום הרצועה. הן היו לקילומטר-שניים והתרחשו כמעט מדי יום לצורך הכנה ללחימה בדרום הרצועה וארגון מחדש של הגבול בין ישראל והרצועה.

בליל 17 בנובמבר צוותי הקרב של חטיבת הנח"ל, חטיבת הצנחנים וחטיבה 460 פשטו על מספר יעדים ואיתרו אמצעים טכנולוגיים ואמצעי לחימה. כמו כן, לוחמי צה"ל מצוות הקרב של חטיבת ביסלמ"ח ויהל"ם, פשטו על מוצב של מפקד מרחב הצפון בארגון הטרור הג'יהאד האסלאמי הפלסטיני ובו משרדים של בכירים בארגון הטרור ומפעל לייצור אמל"ח. במהלך פשיטה זו, איתרו הלוחמים רקטות, כולל מדגם בדר 3, כטמ"מים ואמצעי לחימה נוספים. הכוחות השמידו את המוצב. בנוסף לאחר חילופי אש נפצע באורח קשה קצין לוחם בגדוד 17, ביסלמ"ח בקרבות בצפון רצועת עזה.

ב-18 בנובמבר יחידת דובדבן פעלה בג'באליה לוחמי דובדבן ביצעו פשיטות על תשתיות טרור במהלכן חיסלו מחבלי חמאס רבים. בנוסף, במהלך הפשיטות נמצאה כמות גדולה של אמל"ח וציוד צבאי בבית ספר תיכון. כמו כן, לוחמי דובדבן פשטו על ביתו של מפקד פלוגת ההנדסה בגדודים הצפוניים של חמאס. בפשיטה אותרו אמצעי לחימה, וחוברות הכשרה של הזרוע הצבאית של חמאס. בנוסף כוחות אוגדה 162 פשטו בפאתי ג'באליה, שם ממוקם מרכז הפיקוד והשליטה של חטיבת צפון רצועת עזה ובו נמצאים ארבעה גדודי חמאס. במהלך הקרבות נהרגו מחבלים והכוחות פגעו בתשתיות טרור, לרבות תשתיות תת-קרקעיות ויעדים נוספים של ארגון הטרור.

לוחמי חטיבת הנח"ל נלחמו בג'באליה, הכוחות נתקלו וחיסלו עשרות מחבלי חמאס. באחד מהקרבות, שבהם מסייעים לחטיבה טנקים ומטוסי חיל האוויר, צוות הקרב החטיבתי של הנח"ל זיהה חוליית מחבלים שעמדה לירות על הכוחות מגג בניין מגורים. לוחמי הנח"ל הכווינו כלי טיס מאויש מרחוק אשר חיסל את המחבלים. בנוסף, במהלך סריקות נמצאו אמצעי לחימה וציוד צבאי בבנייני מגורים אזרחיים. במהלך חילופי אש מול מחבלי חמאס נהרג לוחם סיירת הנח"ל סמ"ר עדי חרב.

לוחם חטיבת הנח"ל של צה"ל עם מקלע נגב 7, בג'באליה
במהלך חילופי אש מול מחבלי חמאס נהרגו לוחם סיירת הנח"ל, קצין שריון מגדוד 52, ולוחם שריון מגדוד 46 של חטיבה 401.
ב-19 בנובמבר העמיקו כוחות צה"ל את הפעילות והאחיזה במרחב צפון מזרח הרצועה. הכוחות החלו לפעול באזורים חדשים שבהם צה"ל לא פעל עד כה. הלוחמים פעלו לטיהור המרחב ממחבלים ופגעו בתשתיות טרור רחבות. במהלך הקרבות בצפון הרצועה נהרגו לוחם גדוד 101 של חטיבת הצנחנים ומפקד צוות ביחידת יהל"ם. כוחות אוגדה 162 בהובלת חטיבת גבעתי המשיכו לאורך היום להעמיק את התקיפות בצפון רצועת עזה. במהלך הקרבות נהרגו קצין בגדוד שקד ולוחם בגדוד צבר של חטיבת גבעתי.

ב-20 בנובמבר לאורך הלילה, המשיכו כוחות צה"ל בפעילות בצפון רצועת עזה במרחב ג'באליה. במהלך הקרבות בצפון הרצועה נהרגו שני לוחמי גדוד 890 של חטיבת הצנחנים ולוחם סיירת גבעתי.

בנוסף, לוחמי גדוד איסוף 414 מחיל הגנת הגבולות פעלו בצפון שטח רצועת עזה והשתלבו בתמרון הקרקעי במרחב ג'באליה. הלוחמים איתרו באמצעות אמצעי תצפית מתקדמים תשתיות טרור, פירי מנהרות ועמדות נ"ט ותצפית של חמאס. בפעילות במרחב צפון רצועת עזה זיהו לוחמי 414 עמדות שיגור נ"ט ורקטות שהקימו מחבלי חמאס, הכוחות הכווינו אש והובילו לסגירת מעגל מהירה ומדויקת.

ב-22 בנובמבר לוחמי צוות הקרב של חטיבת גבעתי פשטו על מפקדת החטיבה הצפונית של ארגון הטרור חמאס, אשר נמצאת במרחב שייח' זאיד בצפון מערב ג'באליה. במהלך הפשיטה חיסלו לוחמי גבעתי תצפיתנים של חמאס, איתרו פירי מנהרות, מתחמי שיגור רקטות ואמצעי לחימה. במהלך הקרבות בשייח' זאיד בצפון הרצועה נהרג קצין מגדוד שקד של חטיבת גבעתי.

### השבוע החמישי, כניסת ההפוגה: 23–24 בנובמבר

ב-23 בנובמבר לוחמי יחידת אגוז של חטיבת הקומנדו פעלו במרחב צפון רצועת עזה, במהלך הפעילות פשטו על יעדי טרור, הכווינו תקיפות אש מהאוויר, איתרו אמצעי לחימה, וחיסלו עשרות מחבלי חמאס.

דחפור משוריין D9R וכוחות הנדסה קרבית פועלים בפאתי ג'באליה
ב-24 בנובמבר בשעה 7:00 בבוקר נכנסה לתוקפה הפסקת האש במהלכה שוחררו מספר מן האזרחים החטופים אשר נחטפו במתקפת הפתע.

סרטון המציג את מאמץ התמרון היבשתי של צה"ל בג'באליה

מהלך הלחימה אחרי ההפוגה
-----------------------

בבוקר 1 בדצמבר, עוד בטרם הגיע המועד הרשמי לתפוגת הפסקת האש ב-7:00 בבוקר, שיגרו מחבלי חמאס רקטות לעבר יישובי הדרום. מייד לאחר השעה 07:00 חזרה ישראל להמשך הלחימה ברצועת עזה מהאוויר ובתמרון הקרקעי. במקביל שוגרו עשרות רקטות לעבר עוטף עזה, ירי אשר התרחב בהמשך היום גם לאזור אשקלון, אשדוד, השפלה וגוש דן.

ב-4 בדצמבר לראשונה פעל צוות קרב של חטיבת כפיר יחד עם כוחות הנדסה, שריון וארטילריה, בצפון רצועת עזה. לוחמי כפיר חשפו והשמידו למעלה מ-30 פירי מנהרות, הכווינו עשרות תקיפות אוויריות וכ-100 תקיפות ארטילריה והשמידו מטרות רבות של חמאס.

יחידת אגוז של חטיבת הקומנדו, כבשה וטיהרה את מוצב אל-כתיבה אשר משמש בסיס אימונים של חמאס במרחב ג'באליה.

ב-5 בדצמבר בלילה כוחות אוגדה 162 פעלה במרחב ג'באליה והשלימה את כיתור העיירה. במקביל, צוות קרב חטיבת הצנחנים תקף מבני חמאס וחיסל פעילי נוחבה. עוד במסגרת הפעילות איתרו והשמידו לוחמי הצנחנים רקטות של הג'יהאד האיסלאמי. לפנות בוקר בפעילות משותפת של שירות הביטחון הכללי יחד עם שייטת 13 פשטו לוחמי חטיבה 551 על מבנה חמ"ל בג'באליה בו אותרו אמצעי תצפית וחומרי מודיעין. במהלך הבוקר, בפעילות בצפון הרצועה, נהרג לוחם מילואים מפקד כיתה בפלוגת הסיור של חטיבת האש 215 שנהרג מפגיעת ירי מרגמות, ולוחם מילואים בגדוד 7008 של חטיבה 551.

ב-6 בדצמבר המשיך צוות קרב של חטיבת כפיר לפעול בג'באליה. לוחמי כפיר חיסלו עשרות מחבלים, איתרו והשמידו פירי מנהרות, ואמצעי לחימה אשר אותרו בשטח בית ספר. במהלך הפעולה בצפון הרצועה נהרג לוחם שריון במילואים מגדוד 82 של חטיבה 7, וכן מפקד יחידת איתור נעדרים באוגדה 98 אשר נהרג בתאונת דרכים צבאית. בנוסף, צק"ח של חטיבת הנח"ל פשט על מסגד בג'באליה ותפס בו אמצעי לחימה רבים, לרבות רקטות ארטילריות, רקטות נ"ט, מטולי RPG-7, רובים ומטעני חבלה. במסגד היו מספר פירי לחימה ועל קירותיו היו מצוירים צלבי קרס. במהלך ההשתלטות על המסגד נהרגו 25 מחבלים, 9 מהם בתקיפות אוויריות והשאר בקרבות פנים אל פנים בידי הלוחמים. כמו כן, במהלך פעילות כוחות אוגדה 162 ואוגדה 36 במרחב צפון רצועת עזה נהרגו לוחם פלס"ר באגד לוגיסטי 6036, מפקד לוחם במילואים בגדוד 8173 של חטיבת עציוני, ולוחם גדוד שקד של חטיבת גבעתי נפצע באורח קשה.

ב-7 בדצמבר במרחב מחנה ג'באליה צוות קרב של חטיבה 460 פשט על "מוצב בוסאן" של גדוד מרכז ג'באליה של הזרוע הצבאית של חמאס. בפשיטה חיסלו לוחמי חטיבה 460 עשרות מחבלים, איתרו והשמידו פירי מנהרות ומחסני נשק. בצהריים, צוות לוחמים של יחידת איסוף 636 מחיל הגנת הגבולות, זיהו חוליית מחבלים אשר התקרבה ללוחמי חטיבת גולני, כשהם חמושים ברקטות נ"ט RPG-7 ומבצעים ירי לעבר לוחמי גולני. לוחמי האיסוף הכווינו אש מדויקת של חיל האוויר במהלכה החוליה חוסלה. חטיבה 14 לחמה בגזרת העיר עזה, כשתחתיה פעל גם גדוד 697 מעוצבת חצי האש, שפגע בפעילי חמאס, איתר והשמיד אמצעי לחימה ותשתיות טרור.

כוחות צה"ל ברצועת החוף הצפונית של רצועת עזה
כמו כן, לוחמי גדוד 931 של צוות הקרב של חטיבת הנח"ל נתקלו בשכונת ג'באליה במחבלים שירו טילי נ"ט לעבר הכוחות. לוחמי נח"ל הכווינו כלי טיס מאויש מרחוק של חיל האוויר אשר חיסל את החוליה. צה"ל חשף תיעוד ממצלמת גוף שאותרה על גופת מחבל חמאס שחוסל על ידי לוחמים מגדוד 931 של חטיבת הנח"ל.

מהלך סריקות בפאתי ג'באליה באזור שייח' זאיד, כוח של עוצבת חצי האש שביצע סריקות זיהה פיר פתוח. הם התקרבו אליו ביחד עם כוח של יהל"ם - ואז אירע פיצוץ עז של מטען חבלה. באירוע נהרג לוחם מילואים מגדוד 699 של עוצבת חצי האש רס"ר גל איזנקוט, בנו של השר והרמטכ"ל לשעבר גדי איזנקוט.

ב-9 בדצמבר בצהריים, בג'באליה לוחמי גדוד 931 של הנח"ל קיבלו מידע על הימצאות מחבלי חמאס ואמל"ח במבנים הסמוכים אליהם, הלוחמים יצאו להתקפה ממוקדת על אותם מבנים. המחבלים הכינו מארב באותו המרחב, והיו ערוכים לפגיעה בכוחות בעת שיעברו בציר המרכזי לתנועה. לוחמי 931 הפתיעו אותם וירו לעבר המחבלים. בתום קרב יריות, הלוחמים חיסלו את המחבלים.

ב-10 בדצמבר הותר לפרסום, כי נתנאל מנחם איתן בן 22 מירושלים, צוער בגדוד גפן של בה"ד 1, אשר שירת כלוחם ביחידה 669 נפטר מפצעיו לאחר שנפצע באורח קשה ביום שישי 08.12.23 בקרב בצפון רצועת עזה.

ב-11 בדצמבר חטיבה 460 פעלה בעיירה ג'באליה בצפון הרצועה. במהלך הפעילות איתרו הלוחמים מגוון אמל"ח וכן משאית נשק תלול מסלול. עוד במרחב ג'באליה, לוחמי חטיבת המילואים 551 איתרו והשמידו מחרטה לייצור אמל"ח. במהלך הקרבות בצפון הרצועה נהרג לוחם בגדוד 2855 של חטיבה 55. בנוסף לוחמי יחידת אגוז, בחיפוי חיל התותחנים וחיל האוויר הישראלי, כבשו את מוצב אל-כתיבה, בסיס ההדרכה של חמאס בג'באליה. במקום נתפס חומר מודיעיני רב.

ב-16 בדצמבר השתלטו כוחות צה"ל על בית החולים כאמל עדואן ועצרו כ-90 מחבלים. בבית החולים נתפסו אמצעי לחימה רבים, כולל כלי נשק שהוסתרו בתוך אינקובטורים לפגים. בנוסף מצאו הכוחות חומר מודיעיני רב.

ב-19 בדצמבר הכריז תא"ל איציק כהן, מפקד אוגדה 162, שצה"ל שולט מבצעית על שכונת ג'באליה. בשל הכמות הרבה של אמל"ח, תחמושת ומטעני חבלה שנתפסו בשטח ובבתים, לא היה ניתן לפנות את כולם ולכן השתמשו בדחפורי D9 לדרוס ולמעוך את האמל"ח ובכך הוציאו אותו מכלל שימוש באופן בלתי הפיך.

לפי עדויות המחבלים שנתפסו והסריקות של צה"ל בשטח, השיטה של החמאס כללה הנחת אמצעי לחימה (רובים, רימונים, מטענים, וטילי נ"ט) בכל בית של פעיל, וכך למעשה במעבר מבית לבית תוך הליכה ברחובות היו מסתובבים הפעילים במנוסה ללא אמל"ח, כי ידעו לחפש אותו במבנים אליהם הגיעו.

ב-25 בדצמבר לוחמי חטיבה 261 נתקלו בחוליית מחבלים חמושה בג'באליה שניסתה להניח מטען נפץ סמוך לטנק צה"ל בו שהו חלק מהלוחמים. הכוחות תקפו בתגובה את המחבלים ובמהלך הקרב שניהלו עם החולייה, הכווינו הלוחמים כלי טיס של חיל האוויר ובסיוע מכלול האש של החטיבה, חוסלו המחבלים והושמד המבנה הצבאי בו פעלו.

ב-2 בינואר בקרבות בצפון הרצועה, כתוצאה מפיצוץ מטען, נהרג רס"ל (מיל') עמיחי ישראל יהושע אוסטר, לוחם בגדוד 7020, עוצבת השרון. בקרב שהתפתח ובו נפל רס"ל אוסטר ז"ל נפצעו 11 לוחמים בדרגות פציעה שונות, בהם שני לוחמי מילואים בגדוד 7020 שנפצעו באורח קשה.

ב-6 בינואר 2024 הודיע דובר צה"ל כי הושלם פירוק המסגרת הצבאית של חמאס בצפון רצועת עזה.

הערות שוליים
------------

1. 1 2  יואב זיתון, הקשירות במרתף השבויים, דלת המסתור בבית סינוואר: "הושלם כיבוש ג'באליה", באתר ynet, 19 בדצמבר 2023
2. ↑  ניר דבורי, ‏הותר לפרסום: עשרה לוחמי צה"ל נפלו בקרב בצפון רצועת עזה, באתר ‏מאקו‏, 1 בנובמבר 2023
3. ↑  מישל מכול, "נער צנוע, ביישן ואהוב": סמ"ר יאיר ניפוסי, שנפצע בקרב בצפון הרצועה, מובא למנוחות, באתר ישראל היום, 2 בנובמבר 2023
4. ↑  צה"ל - הערוץ הרשמי, באתר Telegram
5. ↑  אמיר בוחבוט‏, צה"ל ושב"כ חיסלו את ראש מערך הנ"ט של חמאס, באתר וואלה!‏, 1 בנובמבר 2023
6. ↑  אמיר בוחבוט‏, "מלחמת הפירים" נמשכת: המבצע ההנדסי הגדול להשמדת מנהרות ברצועת עזה, באתר וואלה!‏, 2 בנובמבר 2023
7. ↑  יואב זיתון, צה"ל: "הלוחמים מנהלים קרבות עזים, 130 מחבלים חוסלו בשעות האחרונות", באתר ynet, 2 בנובמבר 2023
8. ↑  יואב זיתון, עינב חלבי, הותר לפרסום: סא"ל סלמאן חבקה, גיבור הקרב בבארי, נפל הלילה בלחימה בעזה, באתר ynet, 2 בנובמבר 2023
9. ↑  ליאור אל-חי, בני שנפל בקרב התעקש להיכנס לעזה כמו כולם: "אבא, צריך לעשות את המשימה", באתר ynet, 3 בנובמבר 2023
10. ↑  אפרת פורשר, אוריה נהרג בעזה והותיר אישה ושישה ילדים: "התייצבת בראש המחנה להדליק את האור, לגרש את הרוע", באתר ישראל היום, 3 בנובמבר 2023
11. ↑  יואב זיתון, איתמר אייכנר, לוחמי גבעתי בתוך העיר עזה: איתרו במעוז חמאס מפות, פקודות מבצע ופרטי מחבלים, באתר ynet, 3 בנובמבר 2023
12. ↑   המידע שאותר ותיעוד מפשיטת צה"ל על מעוז השליטה בג'באליה, באתר צה"ל, 3 בנובמבר 2023
13. ↑  יואב זיתון, אלישע בן קימון, פרמדיק משלדג, מ"פ מסיירת גבעתי: 4 לוחמי צה"ל נהרגו בסוף השבוע בעזה, באתר ynet, 4 בנובמבר 2023
14. ↑   הפעילות בעזה מתקדמת, עליית מדרגה במתקפות של חיזבאללה, סרטון בערוץ "כאן 11", באתר יוטיוב (אורך: 03:41), 4 בנובמבר 2023
15. ↑   סמל יהונתן מימון ז"ל, באתר צה"ל
16. ↑  ספיר ליפקין, ‏"תקיפות חסרות תקדים בעזה", חמאס מייצר מצג שווא - ומונע את פינוי האוכלוסייה דרומה | תיעוד, באתר ‏מאקו‏, 5 בנובמבר 2023
17. ↑  Rose, Emily; Kaur, Baranjot (2023-10-28). "Musk says Starlink will provide Gaza connectivity for aid groups". *Reuters* (באנגלית). נבדק ב-2023-11-02.
18. ↑   ציוץ של צבא ההגנה לישראל ברשת החברתית אקס (טוויטר), 7 בנובמבר 2023
19. 1 2   נחשפו פירי מנהרות ואמצעי לחימה בצפון הרצועה, באתר צה"ל, 7 בנובמבר 2023
20. 1 2  ספיר ליפקין, ‏צה"ל מפוצץ מנהרות, עזתים עם דגלים לבנים בדרך דרומה | תיעוד מהתקיפות, באתר ‏מאקו‏, 7 בנובמבר 2023
21. ↑   רס"ל יונתן חצור ז"ל, באתר צה"ל
22. ↑   סמ"ר נועם יוסף אבו ז"ל, באתר צה"ל
23. ↑  יואב זיתון, 20 מחבלים הרוגים, בלי נפגעים לצה"ל: הקרב של הנח"ל, שהפך למודל לחיקוי | תיעוד, באתר ynet, 9 בנובמבר 2023
24. ↑  34 ימים למלחמה, בוקר, באתר ynet, 9 בנובמבר 2023
25. ↑  החובש הקרבי גילעד רוזנבליט נהרג בצפון רצועת עזה, באתר דבר העובדים בארץ ישראל, 10 בנובמבר 2023
26. ↑  לילך שובל, עידן אבני, הלב נשבר: סמ"ר גילעד רוזנבליט וסמ"ר יהונתן יצחק סמו נפלו בקרבות ברצועה, באתר ישראל היום, 10 בנובמבר 2023
27. ↑  אלון חכמון, טל לב רם, אנה ברסקי, ארנולד נטייב, שקד שדה, ‏היום ה-35 ללחימה: חוסל בכיר בחמאס שהיה אחראי לפשיטות המחבלים בזיקים, באתר מעריב אונליין, 10 בנובמבר 2023
28. ↑  ניר דבורי ספיר ליפקין, ‏לראשונה: צה"ל מודיע על הפוגה הומניטרית נקודתית בלחימה, באתר ‏מאקו‏, 11 בנובמבר 2023
29. ↑  ספיר ליפקין, ‏פינוי משמעותי בבתי החולים בעזה: בשיפא צניחה מ-50 אלף חוסים ל-2,000, מחבלים עדיין מסתתרים במקום, באתר ‏מאקו‏, 11 בנובמבר 2023
30. ↑  יואב זיתון, תמר טרבלסי חדד, אלישע בן קימון, אסון בבית חאנון: קצין ו-3 לוחמים נהרגו מפיר ממולכד ליד מסגד, 4 נפצעו קשה, באתר ynet, 11 בנובמבר 2023
31. ↑  אור רביד, ‏הותר לפרסום: שני לוחמים נפלו בקרבות בצפון רצועת עזה, באתר ‏מאקו‏, 15 בנובמבר 2023
32. ↑  יואב זיתון, סרן שלמה בן נון, סגן מפקד פלוגה בצנחנים, נפל הלילה בצפון הרצועה, באתר ynet, 16 בנובמבר 2023
33. ↑  יואב זיתון, עינב חלבי, בדרך לשלב הבא: פצוע קשה בפשיטה בדרום הרצועה, ביתו של הנייה הופצץ, באתר ynet, 16 בנובמבר 2023
34. ↑  טל לב רם, ‏רקטות עתירות משקל וכטב"מים אותרו במוצב הג'יהאד האסלאמי בעזה | תיעוד, באתר מעריב אונליין, 17 בנובמבר 2023
35. ↑  לילך שובל, קרבות עזים בלב השכונות: לוחמי דובדבן חיסלו מחבלים, פשטו על תשתיות טרור ואיתרו אמצעי לחימה | תיעוד, באתר ישראל היום, 18 בנובמבר 2023
36. ↑   לוחמי גולני בהיתקלות עם מחבלים. צפו בתיעוד, באתר צה"ל, 18 בנובמבר 2023
37. ↑  הותר לפרסום: שישה לוחמים נוספים נפלו במלחמה, באתר ‏מאקו‏, 18 בנובמבר 2023
38. ↑  השיחה האחרונה בין רס"ן ג'מאל לאביו ולאחיו: "עד הניצחון", באתר ‏מאקו‏, 18 בנובמבר 2023
39. ↑  יואב זיתון, כניסה עוצמתית, כיבוש תא השטח וטיהור המחבלים: שלבי ההתקפה במפת התמרון, באתר ynet, 19 בנובמבר 2023
40. ↑  אור רביד יובל אראל, ‏הותר לפרסום: סמל בנימין מאיר ארלי מצנחנים וסרן במיל' רועי ביבר מיהל"ם נפלו ברצועה, באתר ‏מאקו‏, 19 בנובמבר 2023
41. ↑  גיא עזרא, ‏הותרו לפרסום שמות של קצין ולוחם שנהרגו בעזה, באתר "סרוגים", 19 בנובמבר 2023
42. ↑  איתן גליקמן, רוני גרין שאולוב, לירן תמרי, רועי רובינשטיין, דביר נפצע ונלחם לחזור להיות צנחן, ינון התעקש להיות קרבי | סיפורי הנופלים, באתר ynet, 20 בנובמבר 2023
43. ↑   תיעוד מתוך פעילות לוחמות ולוחמי גדוד האיסוף 414, באתר צה"ל, 20 בנובמבר 2023
44. ↑  קורין אלבז-אלוש, בלב שכונת יוקרה: צפו בפשיטה על מפקדת חמאס, ואיתור מנהרה בעומק עצום, באתר ynet, 22 בנובמבר 2023
45. ↑  מילן מועלם, הותר לפרסום: סמ"ר איתן דב רוזנצוויג נפל בצפון רצועת עזה, באתר עכשיו 14, 22 בנובמבר 2023
46. ↑  לילך שובל, ירי בסמטאות הצרות: לוחמי יחידת אגוז בפשיטה במחנה שאטי | תיעוד דרמטי, באתר ישראל היום, 23 בנובמבר 2023
47. ↑  עוזי ברוך, צה"ל: חמאס הפר את ההסכם, האש חודשה, באתר ערוץ 7, 1 בדצמבר 2023
48. ↑   צק"ח כפיר מתמרן בעומק רצועת עזה - ומשמיד מעל 30 פירי מנהרות, באתר צה"ל, 4 בדצמבר 2023
49. ↑  ניר דבורי, ‏משמידים מנהרות, מכווינים מאות תקיפות: חטיבת כפיר מתמרנת לראשונה מאז הקמתה בעומק עזה, באתר ‏מאקו‏, 4 בדצמבר 2023
50. 1 2  שקד סבן, ‏הפשיטה על מוצב חמאס: המידע המודיעיני שנתפס הפתיע את לוחמי הקומנדו | תיעוד, באתר ‏מאקו‏, 11 בדצמבר 2023
51. ↑  יואב זיתון, לוחמים פשטו על חמ"ל הביטחון הכללי של חמאס: זה מה שמצאו שם | התיעודים מג'באליה, באתר ynet, 5 בדצמבר 2023
52. ↑  60 ימים למלחמה, ערב, באתר ynet, 5 בדצמבר 2023
53. ↑  כרמלה מנשה איתי בלומנטל, חללי צה"ל | יוחאי נפל בתאונה בדרום הארץ; יונתן נפל בקרב ברצועה, באתר כאן – תאגיד השידור הישראלי, 6 בדצמבר 2023
54. ↑  ניצן שפירא, ‏"היה אחד מהסמלים של הדרום": יוחאי נהרג בתאונה, יהונתן נפל בקרב בדרום הרצועה, באתר ‏מאקו‏, 6 בדצמבר 2023
55. ↑   כך נלחם צק"ח הנח"ל בצפון רצועת עזה, באתר צה"ל, 6 בדצמבר 2023
56. ↑  יואב זיתון, "כמות בלתי רגילה": חטיבת הנח"ל איתרה נשקים במסגד ובבית ספר בג'באליה | תיעוד, באתר ynet, 6 בדצמבר 2023
57. ↑  הותר לפרסום: רס"ם (במיל') עדי שני נפל בקרב בצפון עזה, לוחם גבעתי נפצע קשה, באתר ynet, 6 בדצמבר 2023
58. ↑  יואב זיתון, הקרבות הקשים בשג'אעיה, הלחימה בחאן יונס | תמונת מצב המלחמה, באתר ynet, 7 בדצמבר 2023
59. ↑  גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024.
60. ↑  יואב זיתון, זוחלים עם RPG: תיעוד ממצלמת גוף של מחבל חמאס - רגע לפני חיסול החוליה, באתר ynet, 7 בדצמבר 2023
61. ↑  יואב זיתון, איתמר אייכנר, הותר לפרסום: בנו של השר איזנקוט נפל בעזה, באתר ynet, 7 בדצמבר 2023
62. ↑  ניר דבורי, ‏המחבלים הכינו מארב, צה"ל הפתיע בקרב יריות - וחיסל אותם: תיעוד היתקלות פנים מול פנים בג'באליה, באתר ‏מאקו‏, 9 בדצמבר 2023
63. ↑  איתי בלומנטל, הותר לפרסום: סגן נתנאל מנחם איתן מת מפצעיו לאחר שנפצע מפיצוץ מטען, באתר כאן – תאגיד השידור הישראלי, 10 בדצמבר 2023
64. ↑  רוני גרין שאולוב, נינה פוקס, יואב זיתון, אדיר ינקו, סגן נתנאל איתן מ-669 נהרג בעזה: "נקלע למארב, אמר למי שאיתו 'עצור', הלך - וחטף כדור", באתר ynet, 10 בדצמבר 2023
65. ↑  חנן גרינווד, קרני אלדד, החלל השישי מישיבת ירוחם: רס"מ גדעון אילני נפל בקרבות בעזה, באתר ישראל היום, 11 בדצמבר 2023
66. ↑   הושלמה הפעילות במרחב בית החולים 'כאמל אדואן', באתר צה"ל, 16 בדצמבר 2023
67. ↑  יואב זיתון, תיעוד מבית חולים בג'באליה: אמל"ח הוחבא באינקובטורים במחלקת תינוקות, באתר ynet, 16 בדצמבר 2023
68. ↑   כוחות אוגדה 162 בפעילות עצימה בלב ג'באליא, באתר צה"ל, 19 בדצמבר 2023
69. ↑  דלת סתרים ומנהרה לביה"ח שיפא: זה מה שצה"ל מצא בבתים של סינוואר, באתר וואלה!‏, 19 בדצמבר 2023
70. ↑  מחבלים ניסו להניח מטען נפץ ליד טנק צה"לי - וחוסלו, באתר מעריב אונליין, 26 בדצמבר 2023
71. ↑  יואב זיתון, יאיר קראוס, נינה פוקס ואלישע בן קימון, רס"ל במיל' עמיחי ישראל יהושע אוסטר נהרג בצפון רצועת עזה, 4 נפצעו קשה, באתר ynet, 1 בינואר 2024
72. ↑  טל לב רם, ‏דובר צה"ל: "הושלם פירוק המסגרת הצבאית של חמאס בצפון הרצועה", באתר מעריב אונליין, 6 בינואר 2024

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי • התקיפה האיראנית על ישראל |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • הריגת עובדי המטבח המרכזי העולמי • כביש 749 • המשבר ההומניטרי (הרעב ההמוני • אסון הסיוע ההומניטרי) • הסיוע ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס • החלטה 2728 של מועצת הביטחון |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור שמס) • החזית הצפונית (ההתנקשות בסאלח אל-עארורי • התקיפה בנמל התעופה חלב • תקיפת הקונסוליה האיראנית בדמשק • התקיפה האיראנית על ישראל) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי (צוות אלחנן) • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגוע הדקירה בצומת בית קמה • פיגוע הירי בצומת הפרסה • הפיגוע בגן יבנה • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפה ימית • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל • סאדק אומידזאדה • מוחמד רזא זאהדי |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון • כלכלה • השפעות על ילדים ובני נוער |